અમદાવાદ : શહેરના બોપલ વિસ્તારમાં રહેતા નિવૃત્ત ડિવાયએસપીના ઘરે ગત રાત્રના તસ્કરો ત્રાટક્યા હતા. તસ્કરોએ નિવૃત્ત ડિવાયએસપી અને તેમના પત્નીને માર મારીને રૂ. ૧.૪૭ લાખની મતાની લૂંટ ચલાવીને નાસી ગયા હતા. આ ઘટનામાં ધોકા ગેંગનો હાથ હોવાની પોલીસને આશંકા છે. આ બનાવ અંગે પોલીસ સૂત્રો પાસેથી પ્રાપ્ત વિગતો મુજબ શહેરના બોપલ વિસ્તારમાં આવેલા સિદ્ધાનંદ બંગલોઝમાં નિવૃત્ત ડિવાયએસપી એચ. કે. શર્મા તેમના પત્ની સાથે નિવૃત્ત જીવન વિતાવી રહ્યા છે.